b'\n_START_ARTICLE_\nEdward Sapir\n_START_SECTION_\n\xc5\xa0tudij in delo\n_START_PARAGRAPH_\n\xc5\xa0tudiral je germanistiko na univerzi Columbia v New Yorku in leta 1905 magistriral. Med \xc5\xa1tudijem se je seznanil z antropologom Franzem Boasom, ki je bil nato njegov mentor pri prou\xc4\x8devanju jezika in kulture staroselcev Severne Amerike. Leta 1909 je doktoriral iz gramatike jezika indijanskega plemena. V naslednjih letih je nadaljeval svoje terensko delo, prav tako pa je veliko predaval po univerzah, najve\xc4\x8d v Kanadi. Leta 1925 se je zaposlil na univerzi v Chichagu, kjer je predaval do leta 1931, nato pa se je zaposlil na univerzi Yale kot profesor jezikoslovja in antropologije. Bil je predsednik lingvisti\xc4\x8dnega dru\xc5\xa1tva Amerike in ameri\xc5\xa1kega antropolo\xc5\xa1kega dru\xc5\xa1tva, bil pa je tudi \xc4\x8dlan nacionalne akademije znanja. Na vrhuncu kariere, leta 1939, je nenadoma umrl.'